pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ชี้แจงการขอใช้งบกลาง ต้องเสนอโครงการเข้าที่ประชุม ครม. พิจารณาอนุมัติ โดยต้องสอดคล้องกับความต้องการของประชาชนในพื้นที่ ยืนยันสามารถตรวจสอบได้
วันอังคารที่ 31 พฤษภาคม 2565
นายกฯ ชี้แจงการขอใช้งบกลาง ต้องเสนอโครงการเข้าที่ประชุม ครม. พิจารณาอนุมัติ โดยต้องสอดคล้องกับความต้องการของประชาชนในพื้นที่ ยืนยันสามารถตรวจสอบได้
นายกฯ ชี้แจงการขอใช้งบกลาง ต้องเสนอโครงการเข้าที่ประชุม ครม. พิจารณาอนุมัติ โดยต้องสอดคล้องกับความต้องการของประชาชนในพื้นที่ ยืนยันสามารถตรวจสอบได้
วันนี้(31 พ.ค. 65) เวลา 11.57 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎรเพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2566 กรณีที่มีการกล่าวหาว่ารัฐบาลใช้จ่ายงบประมาณในการลงทุนในปีงบประมาณ 2565 ลดลงกว่าที่เสนอไว้ ว่า ในปีงบประมาณดังกล่าว ได้มีการเสนองบประมาณไว้ 624,399.8520 ล้านบาท แต่เมื่อถึงขั้นการพิจารณาของฝ่ายนิติบัญญัติ ขั้นกรรมาธิการวิสามัญ ได้มีการปรับลดงบประมาณรายจ่ายลงทุนลงจํานวน 12,466.4041 ล้านบาท ทําให้เหลือรายจ่ายลงทุน ทั้งสิ้น 611,933.4479 ล้านบาท คิดเป็นร้อยละ 19.74 ของวงเงินงบประมาณ รัฐบาลตั้งงบประมาณมาแต่ถูกตัด และที่บอกว่าพอตัดงบประมาณแล้วไปใช้งบประมาณงบกลาง ซึ่งในส่วนของงบกลาง นายกรัฐมนตรีไม่สามารถสั่งใช้งบกลางได้เองได้ทั้งหมด จะต้องมีการเสนอโครงการให้คณะรัฐมนตรีพิจารณา ทําให้ต้องปรับไปใช้กับโครงการที่ไม่ได้รับงบประมาณ และโครงการอื่น ๆ ที่รอการจัดสรรงบประมาณอยู่ โดยโครงการที่เสนอมาก็ต้องให้สอดคล้องกับความต้องการของประชาชนในพื้นที่ ไม่ใช่ว่านึกจะให้ใครก็ให้ สามารถตรวจสอบได้ว่า แผนงานโครงการของรัฐบาลเข้าถึงทุกพื้นที่ ทุกจังหวัดหรือไม่ ในส่วนเรื่องของการที่ส่อโกงต่าง ๆ ก็ให้ไปพิสูจน์กันในกระบวนการยุติธรรม ถ้ามีหลักฐานก็ให้เป็นการฟ้องร้องกันไป โดยขอให้ย้อนกลับไปดูในอดีตที่ผ่านมาเกิดอะไรขึ้นในกระบวนการยุติธรรม มีติดคุก มีหนีคดีหรือไม่
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หวังเร่งผลักดันร่าง พ.ร.บ.คุ้มครองพยานในคดีอาญาให้สำเร็จในสมัยนี้ หลังอยู่ในชั้นการพิจารณาของ กมธ.
วันศุกร์ที่ 27 สิงหาคม 2564
รัฐมนตรีว่าการกระทรวงยุติธรรม หวังเร่งผลักดันร่าง พ.ร.บ.คุ้มครองพยานในคดีอาญาให้สําเร็จในสมัยนี้ หลังอยู่ในชั้นการพิจารณาของ กมธ.
รัฐมนตรีว่าการกระทรวงยุติธรรม หวังเร่งผลักดันร่าง พ.ร.บ.คุ้มครองพยานในคดีอาญาให้สําเร็จในสมัยนี้ หลังอยู่ในชั้นการพิจารณาของ กมธ. ชี้ทําให้คนเชื่อมั่นกระบวนการกล้ามาเป็นพยาน-ปลอดภัยมากขึ้น สอดคล้องกับสภาพสังคมปัจจุบัน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงร่าง พ.ร.บ.คุ้มครองพยานในคดีอาญา (ฉบับที่..) พ.ศ. .... ว่า ร่าง พ.ร.บ. ฉบับดังกล่าวอยู่ในชั้นการพิจารณาของคณะกรรมธิการ สภาผู้แทนราษฎร โดยเป็นการแก้ไขเพิ่มเติมจาก พ.ร.บ.คุ้มครองพยานในคดีอาญา พ.ศ. 2546 โดยปรับแก้บทนิยามคําว่าพยาน ให้มีความหมายที่กว้างขึ้น ครอบคลุมผู้แจ้งเบาะแสหรือผู้ให้ข้อมูลเกี่ยวกับการกระทําผิดอาญาและจําเลยในคดีอาญา รวมถึงจําเลยที่อ้างตนเป็นพยาน กําหนดแนวทางปฏิบัติให้ต้องมีการประเมินพฤติการณ์ความไม่ปลอดภัยก่อนที่จะมีการอนุมัติหรือขยายระยะเวลาคุ้มครอง และยังมีการแก้ไขเพิ่มเติมมูลฐานความผิด เพิ่มความผิดเกี่ยวกับคดีก่อการร้าย ความผิดเกี่ยวกับเพศ เพิ่มเติมหน้าที่และอํานาจของสํานักงานคุ้มครองพยาน และยังมีการเพิ่มสิทธิของพยานให้ได้รับค่าตอบแทนและค่าใช้จ่ายด้วย
นายสมศักดิ์ กล่าวอีกว่า จากการบังคับใช้ พ.ร.บ. คุ้มครองพยานในคดีอาญา พ.ศ. 2546 มาช่วงระยะเวลาหนึ่งพบว่า บทบัญญัติบางมาตราไม่สอดคล้องกับการปฏิบัติงาน สภาพสังคมและเศรษฐกิจ ภาระค่าใช้จ่ายที่เกิดขึ้นกับพยานที่มาทําหน้าที่เป็นพยานในการพิจารณาคดีอาญา รวมทั้งยังไม่มีบทบัญญัติเกี่ยวกับอํานาจหน้าที่ของพนักงาน เจ้าหน้าที่ในการปฏิบัติงานตาม พ.ร.บ.คุ้มครองพยานในคดีอาญา พ.ศ. 2546 กระทรวงยุติธรรม จึงได้เสนอร่าง พ.ร.บ.คุ้มครองพยานในคดีอาญา ที่ได้มีการปรับปรุงแก้ไข เพื่อให้พยานได้รับการคุ้มครองความปลอดภัยอย่างมีประสิทธิภาพ การจ่ายค่าตอบแทนและค่าใช้จ่าย แก่พยานที่มาทําหน้าที่เป็นพยานในคดีอาญาสอดคล้องกับสภาพสังคมและเศรษฐกิจและไม่เป็นภาระแก่พยาน
"ร่างกฎหมายที่ปรับปรุงแก้ไขนี้จะเป็นประโยชน์ต่อการพิจารณาคดีอาญา ทําให้พยานมีความปลอดภัยมากยิ่งขึ้น เป็นประโยชน์ต่อรูปคดีและกระบวนยุติธรรม ทําให้คนเชื่อมั่นและกล้าที่จะมาเป็นพยานในคดีต่างๆ ซึ่งผมและกระทรวงยุติธรรมจะเร่งผลักดันร่างกฎหมายฉบับนี้ให้สําเร็จภายในช่วงสมัยที่ผมยังดํารงตําแหน่งรัฐมนตรีกระทรวงยุติธรรมอยู่นี้ให้ได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-สธ.เสนอ ศบค.พรุ่งนี้ผ่อนคลายเปิดบางกิจการด้วยมาตรการ COVID Free
วันพฤหัสบดีที่ 26 สิงหาคม 2564
สธ.เสนอ ศบค.พรุ่งนี้ผ่อนคลายเปิดบางกิจการด้วยมาตรการ COVID Free
กระทรวงสาธารณสุขเสนอ ศบค.พรุ่งนี้ผ่อนคลายเปิดบางกิจการ ด้วยการใช้มาตรการ COVID Free  Program ร่วมกับการป้องกันตนเองสูงสุดตลอดเวลา ส่วนรายละเอียดอยู่ที่ ศบค.พิจารณา
กระทรวงสาธารณสุขเสนอ ศบค.พรุ่งนี้ผ่อนคลายเปิดบางกิจการ ด้วยการใช้มาตรการ COVID Free Program ร่วมกับการป้องกันตนเองสูงสุดตลอดเวลา ส่วนรายละเอียดอยู่ที่ ศบค.พิจารณา
วันนี้ (26 สิงหาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข แถลงการผ่อนคลายมาตรการ ว่า วันนี้ประเทศไทยมีผู้ติดเชื้อรายใหม่18,501 ราย รักษาหาย 20,606 รายเสียชีวิต 229 ราย สถานการณ์เป็นไปตามฉากทัศน์ คือ ผลของการล็อกดาวน์มากกว่า 4 สัปดาห์มีประสิทธิภาพ ลดการติดเชื้อ 20-25% แต่การเสียชีวิตยังสูงในกลุ่มผู้สูงอายุ 60 ปีขึ้นไป และ 7 กลุ่มโรค จึงต้องเร่งฉีดวัคซีนกลุ่มนี้ ภาพรวมขณะนี้ประเทศไทยน่าจะผ่านจุดสูงสุดไปแล้ว แต่ยังมีการระบาดต่อเนื่องโดยมีแนวโน้มทิศทางค่อยๆ ลดลง ยังต้องขอความร่วมมือประชาชน กิจการต่างๆ ให้คงมาตรการ เพื่อไม่ให้มีการติดเชื้อรุนแรงอีกในอนาคต
กระทรวงสาธารณสุขได้เตรียมมาตรการเสนอต่อที่ประชุม ศบค. วันที่ 27 สิงหาคม 2564 เพื่อให้กิจการที่มีความเสี่ยงน้อยและมีความสําคัญ ยังสามารถดําเนินกิจการต่อได้ เช่น การนั่งรับประทานในร้านอาหาร กิจการกลางแจ้ง และการเดินทางข้ามจังหวัด โดยเฉพาะเครื่องบิน โดยจะเพิ่มมาตรการไม่ให้ติดเชื้อและแพร่เชื้อ คือ COVID Free Program โดยสถานประกอบการต้องจัดสิ่งแวดล้อม เว้นระยะห่าง และระบบระบายอากาศ ส่วนพนักงานและลูกค้าจะต้องเป็นโควิดฟรี คือ ฉีดวัคซีนครบ 2 เข็ม, เคยติดเชื้อมาแล้ว 1-3 เดือนถือว่ามีภูมิ หรือมีผลตรวจโดยชุดตรวจ ATK ว่าไม่มีโควิด ซึ่งผู้รับบริการจะต้องแสดงเอกสารรับรองดังกล่าวเพื่อเข้ารับบริการ หากไม่สามารถแสดงเอกสารรับรองได้ กรณีร้านอาหารยังสามารถใช้บริการสั่งกลับบ้านได้ นอกจากนี้ ทุกคนยังต้องเข้มมาตรการป้องกันติดเชื้อแบบครอบจักรวาล (Universal Prevention)ตลอดเวลา
“เรื่องดังกล่าวเป็นข้อเสนอ รายละเอียดต่างๆ อยู่ที่การพิจารณาของ ศบค. ว่าจะเริ่มดําเนินการเมื่อไรมีข้อกําหนดอย่างไร โดยมาตรการเหล่านี้เป็นมาตรการแนะนําเบื้องต้น อาจจะมีกิจการต้นแบบและใช้เป็นมาตรฐานต่อไปในอนาคต และจะมีการกํากับติดตาม อย่างไรก็ตาม กิจการต่างๆ เมื่อเปิดแล้วต้องช่วยกันดูแล ป้องกันตนเองอย่างเคร่งครัด เพื่อไม่ให้ต้องปิดอีก” นายแพทย์เกียรติภูมิกล่าว
************************************* 26 สิงหาคม 2564
******************************
รัฐบาลไทย-ข่าวทำเนียบรัฐบาล-มท.1 เผย ศจพ.อำเภอ เปิดช่องทางแก้ไขปัญหาหนี้ให้ ปชช. ปัจจุบันแก้ไปแล้วกว่า 36 ล้านบาท
วันอาทิตย์ที่ 31 กรกฎาคม 2565
มท.1 เผย ศจพ.อําเภอ เปิดช่องทางแก้ไขปัญหาหนี้ให้ ปชช. ปัจจุบันแก้ไปแล้วกว่า 36 ล้านบาท
มท.1 เผย ศจพ.อําเภอ เปิดช่องทางแก้ไขปัญหาหนี้ให้ ปชช. ปัจจุบันแก้ไปแล้วกว่า 36 ล้านบาท
วันนี้ (31 ก.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ได้ขับเคลื่อนแนวทางการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง โดยมอบหมายให้กระทรวงมหาดไทยเป็นหน่วยงานหลักในการบูรณาการขับเคลื่อนแก้ไขปัญหาความยากจนในทุกมิติ และต่อมาคณะรัฐมนตรี ได้มีมติเมื่อวันที่ 21 มิถุนายน 2565 ในเรื่องการขจัดความยากจนและการพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงเกี่ยวกับการแก้ไขปัญหาหนี้สินครัวเรือน โดยให้หน่วยงานที่เกี่ยวข้องสร้างการรับรู้แก่ประชาชนที่มีปัญหาหนี้สินครัวเรือน สามารถแจ้งความต้องการหรือขอรับความช่วยเหลือผ่านผู้นําชุมชน เพื่อแจ้งมายังศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ในระดับต่าง ๆ และควรจัดให้มีช่องทางหรือวิธีการที่กลุ่มเปราะบางหรือกลุ่มเป้าหมายสามารถเข้าถึงการปรึกษาหารือหรือการช่วยเหลือที่มุ่งเน้นการพัฒนาตนเองได้อย่างยั่งยืนด้วย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า เพื่อให้การดําเนินการบูรณาการขับเคลื่อนแก้ไขปัญหาความยากจนด้านการแก้ไขปัญหาหนี้สินครัวเรือนเป็นไปตามมติคณะรัฐมนตรีและเกิดประโยชน์กับพี่น้องประชาชน จึงได้สั่งการกรมการปกครองมอบหมายให้ "ศูนย์ดํารงธรรมอําเภอ" เข้ามามีบทบาทในการแก้ไขปัญหาหนี้สินของประชาชนโดยนํากรอบการดําเนินงานของคณะกรรมการกํากับการแก้ไขหนี้สินของประชาชนรายย่อย และจากหน่วยงานอื่นที่เกี่ยวข้อง มาประยุกต์ใช้ในการดําเนินงาน พร้อมทั้งขอความร่วมมือผู้ว่าราชการจังหวัดทุกจังหวัด ประชาสัมพันธ์สร้างการรับรู้แก่ประชาชนที่มีปัญหาหนี้สินครัวเรือน ให้สามารถเข้าถึงการปรึกษาหารือและการช่วยเหลือที่มุ่งเน้นการพัฒนาตนเองได้อย่างยั่งยืนผ่านนายอําเภอ ปลัดอําเภอ กํานัน ผู้ใหญ่บ้าน หรือผู้นําชุมชน ด้วยกลไกศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงอําเภอ (ศจพ.อ.) หรือศูนย์ดํารงธรรมอําเภอ เพื่อแก้ไขปัญหาหนี้สินครัวเรือนของประชาชนตามกรอบการดําเนินการของคณะกรรมการกํากับการแก้ไขหนี้สินของประชาชนรายย่อย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า ในขณะนี้ กระทรวงมหาดไทย โดยกรมการปกครอง ได้ดําเนินการแก้ไขปัญหาหนี้สินครัวเรือนของประชาชน ผ่านกลไกศูนย์ดํารงธรรมอําเภอ จากข้อมูลตั้งแต่วันที่ 8 เมษายน ถึงวันที่ 21 กรกฎาคม 2565 รวม 296 ราย มูลหนี้รวม 36,270,487.56 บาท จําแนกเป็น หนี้สินในระบบ 55 ราย มูลหนี้ 7,851,935.56 และหนี้สินนอกระบบ 241 คน 28,418,552 บาท โดยกระทรวงมหาดไทยจะยังคงติดตามการให้ความช่วยเหลือพี่น้องประชาชนในด้านการแก้ไขปัญหาหนี้สินครัวเรือนอย่างต่อเนื่อง เพื่อให้เกิดการแก้ไขปัญหาอย่างเป็นรูปธรรม และเกิดการพัฒนาคุณภาพชีวิตอย่างยั่งยืน ทั้งนี้ พี่น้องประชาชนสามารถขอรับคําปรึกษาด้านการแก้ไขปัญหาหนี้สินครัวเรือนได้ที่ศูนย์ดํารงธรรมอําเภอ โทร. 1567 หรือติดต่อนายอําเภอ ปลัดอําเภอ กํานัน ผู้ใหญ่บ้าน และผู้นําชุมชน ในพื้นที่
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ กำชับดูแลชาวนาจากปัญหาราคาข้าวตกต่ำ เร่งเดินหน้าบรรเทาความเดือดร้อนพี่น้องเกษตรกรเต็มที่
วันศุกร์ที่ 5 พฤศจิกายน 2564
โฆษกรัฐบาลเผยนายกฯ กําชับดูแลชาวนาจากปัญหาราคาข้าวตกต่ํา เร่งเดินหน้าบรรเทาความเดือดร้อนพี่น้องเกษตรกรเต็มที่
โฆษกรัฐบาลเผยนายกฯ กําชับดูแลชาวนาจากปัญหาราคาข้าวตกต่ํา เร่งเดินหน้าบรรเทาความเดือดร้อนพี่น้องเกษตรกรเต็มที่
นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและ รมว.กลาโหม ไม่ได้นิ่งนอนใจ กรณีพี่น้องชาวนาร้องเรียนว่า ขณะนี้ราคาข้าวตกต่ําจนถูกกว่าบะหมี่กึ่งสําเร็จรูป ได้กําชับกระทรวงพาณิชย์และ ธ.ก.ส. เร่งหาแนวทางว่าจะแก้ไขปัญหาและช่วยเหลือเกษตรกรอย่างไร ทั้งนี้ เข้าใจดีว่า ขณะนี้พี่น้องชาวนาได้รับผลกระทบหลายด้านทั้งจากโรคโควิด-19 น้ําท่วมและราคาข้าวตกต่ํา จึงต้องหาทางบรรเทาความเดือดร้อนโดยเร็ว
นายธนกรยังกล่าวถึงราคาข้าวที่ลดต่ําลงในช่วงนี้ว่า มาจากปัจจัยหลายด้าน เช่น การส่งออกข้าวไปต่างประเทศและการบริโภคในประเทศที่ลดลง ปริมาณฝนตกชุกและปัญหาน้ําท่วมส่งผลต่อคุณภาพข้าว อย่างไรก็ตาม กระทรวงพาณิชย์รายงานว่า ขณะนี้เริ่มมีคําสั่งซื้อจากต่างประเทศมากขึ้นในช่วง 6 เดือนหลัง ประกอบกับค่าเงินบาทที่อ่อนตัวลง เพิ่มความสามารถในการแข่งขันข้าวไทย คาดว่าปีนี้จะส่งออกได้ราว 6 ล้านตันตามที่ตั้งเป้าไว้ ประกอบกับความต้องการบริโภคในประเทศสัญญานดีขึ้นจากการเปิดประเทศ สถานการณ์น้ําท่วมที่เริ่มคลี่คลายลง และมาตรการที่กระทรวงพาณิชย์เข้าไปแก้ไขปัญหา จะช่วยให้ราคาข้าวเปลือกในตลาดดีขึ้นเป็นลําดับ ล่าสุด ธนาคาร ธ.ก.ส. แจ้งว่าระบบจะสามารถโอนเงินให้เกษตรกรผู้ปลูกข้าวในโครงการประกันรายได้ งวดแรกในวันที่ 9 พ.ย.นี้
สําหรับมาตรการดูแลพี่น้องชาวนามีทั้งโครงการประกันรายได้ปี 2564/65 โดยกําหนดราคาข้าวเปลือกที่ความชื้นไม่เกิน 15% เช่น ข้าวเปลือกหอมมะลิ ตันละ 15,000 บาท ข้าวเปลือกเจ้า ตันละ 10,000 บาท ข้าวเปลือกเหนียว ตันละ 12,000 บาท รวมทั้งยังมีมาตรการคู่ขนานเหมือนกับปีก่อนโดยให้เกษตรกรรวบรวมจัดเก็บข้าวไว้ในยุ้งฉาง ซึ่งจะได้รับค่าฝากเก็บตันละ 1,500 บาท และรับซื้อข้าวเปลือกกับสหกรณ์และโรงสีเพื่อเพิ่มสภาพคล่อง โดยชดเชยดอกเบี้ย 3% ระยะเวลา 2-6 เดือน สําหรับโรงสี และ 1 ปี สําหรับสหกรณ์ นอกจากนี้กรมการค้าภายในยังได้อนุมัติให้ผู้ประกอบการนอกพื้นที่เข้าไปช่วยรับซื้อข้าวเหนียวในพื้นที่ภาคเหนือ 7 จังหวัด ตั้งแต่เดือน ต.ค. 2564 และอนุมัติโครงการตลาดนัดข้าวเปลือกให้มีผู้รับซื้อเข้าไปแข่งขันรับซื้อในพื้นที่ที่มีผู้รับซื้อไม่เพียงพอกับผลผลิต เพื่อให้เกิดการแข่งขันและราคา ใน 19 จังหวัด อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีเร่งรัดเบิกจ่ายงบประมาณ กำชับรัฐมนตรีทุกกระทรวงกำกับติดตามให้เป็นไปตามเป้าหมายผลักดันเม็ดเงินเข้าระบบฟื้นฟูเศรษฐกิจจากโควิด-19 แนะหน่วยงานกำหนดโครงการสอดคล้องวิถีใหม่
วันเสาร์ที่ 12 กุมภาพันธ์ 2565
นายกรัฐมนตรีเร่งรัดเบิกจ่ายงบประมาณ กําชับรัฐมนตรีทุกกระทรวงกํากับติดตามให้เป็นไปตามเป้าหมายผลักดันเม็ดเงินเข้าระบบฟื้นฟูเศรษฐกิจจากโควิด-19 แนะหน่วยงานกําหนดโครงการสอดคล้องวิถีใหม่
นายกรัฐมนตรีเร่งรัดเบิกจ่ายงบประมาณ กําชับรัฐมนตรีทุกกระทรวงกํากับติดตามให้เป็นไปตามเป้าหมายผลักดันเม็ดเงินเข้าระบบฟื้นฟูเศรษฐกิจจากโควิด-19 แนะหน่วยงานกําหนดโครงการสอดคล้องวิถีใหม่ new normal ลดปัญหาเบิกจ่ายพลาดเป้า
วันที่ 12 ก.พ. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงบประมาณได้รายงานให้พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบถึงภาพรวมการใช้จ่ายงบประมาณประจําปี 2565 โดยพบว่า ณ ไตรมาสที่1 (ต.ค.-ธ.ค.2564) ทั้งงบประมาณรายจ่ายประจํา และรายจ่ายลงทุนมีการเบิกจ่าย ก่อหนี้ผูกพันสูงกว่าเป้าหมาย อย่างไรก็ตาม สถานการณ์โควิด-19 ที่ยังแพร่ระบาด ยังส่งผลให้หลายหน่วยงานต้องปรับแผนการปฏิบัติงานและการใช้จ่ายให้เหมาะสมกับสถานการณ์ทําให้บางส่วนมีการเบิกจ่ายไม่เป็นไปตามเป้าหมาย ในส่วนนี้นายกรัฐมนตรีได้กําชับ ให้แต่ละกระทรวง หรือหน่วยงานพิจารณาแนวทางการดําเนินงาน กําหนดโครงการต่างๆ ที่สอดคล้องกับปริบทใหม่ หรือ New Normal เพื่อให้การใช้จ่ายงบประมาณเป็นไปตามเป้าหมาย
น.ส.ไตรศุลี กล่าวว่า เพื่อให้เม็ดเงินงบประมาณเข้าสู่ระบบเศรษฐกิจและมีส่วนสําคัญในการฟื้นฟูเศรษฐกิจจากผลกระทบโควิด-19 นายกรัฐมนตรีได้สั่งการให้ทุกกระทรวงและหน่วยงานดําเนินการตามข้อเสนอแนะของสํานักงบประมาณ คือให้มีการเร่งรัดการดําเนินการจัดซื้อจัดจ้างงบลงทุนรายการปีเดียว โดยให้ก่อหนี้ผูกพันให้เสร็จภายในไตรมาสที่2ของปีงบประมาณ (ม.ค.-มี.ค.2565) และให้รัฐมนตรีเจ้าสังกัด รัฐมนตรีที่กํากับดูแล หรือรัฐมนตรีผู้รักษาการตามกฎหมาย กํากับหน่วยรับงบประมาณ ดูแล เร่งรัด ติดตามและประเมินการปฏิบัติงานการใช้จ่ายงบประมาณให้เป็นไปตามเป้าหมายที่กําหนดไว้ ซึ่งสํานักงบประมาณนําผลการเบิกจ่ายที่เกิดขึ้นมาเป็นข้อมูลประกอบการพิจารณางบประมาณปี 2566 ด้วย
รองโฆษกประจําสํานักนายกรัฐมนตรี กล่าวว่า สําหรับผลการใช้จ่ายงบประมาณของหน่วยรับงบประมาณ ณ ไตรมาสที่ 1 ปีงบประมาณ 2565(1ต.ค.-31ธ.ค.2564) มีการเบิกจ่ายงบประมาณไปทั้งสิ้น 9.86 แสนล้านบาท คิดเป็นร้อยละ 31.83 ของงบประมาณรวม 3.1 ล้านล้านบาท มีการก่อหนี้ผูกพันแล้ว 1.13 ล้านล้านบาท คิดเป็นร้อยละ 36.46 สูงกว่าเป้าหมายอยู่ร้อยละ 1.83 และร้อยละ 2.38 ตามลําดับ
ทั้งนี้ แยกเป็นการเบิกจ่ายงบประมาณรายจ่ายประจํา 8.89 แสนล้านบาท คิดเป็นร้อยละ 35.70 จากวงเงินงบประมาณรายจ่ายประจํารวม 2.49 ล้านล้านบาท ก่อหนี้ผูกพันแล้ว 8.98 แสนล้านบาท คิดเป็นร้อยละ 36.07 สูงกว่าเป้าหมาย ร้อยละ 1.70 และร้อยละ 0.74 ตามลําดับ
ในส่วนของการเบิกจ่ายงบลงทุน มีการเบิกจ่าย 9.70 หมื่นล้านบาท คิดเป็นร้อยละ 15.95 ของวงเงินรายจ่ายลงทุนทั้งหมด 6.08 แสนล้านบาท ก่อหนี้ผูกพันแล้ว 2.31 แสนล้านบาท คิดเป็นร้อยละ 38.04 สูงกว่าเป้าหมายร้อยละ 2.95 และร้อยละ 9.08 ตามลําดับ
รัฐบาลไทย-ข่าวทำเนียบรัฐบาล-กระทรวงวัฒนธรรม ยืนยันฉีดวัคซีนทุกยี่ห้อที่ อย. รับรอง ร่วมพิธีถวายผ้ากฐินได้ เผยแจ้งแนวปฏิบัติเกี่ยวกับพระกฐินพระราชทานทุกภาคส่วนรับทราบแล้ว
วันพฤหัสบดีที่ 14 ตุลาคม 2564
กระทรวงวัฒนธรรม ยืนยันฉีดวัคซีนทุกยี่ห้อที่ อย. รับรอง ร่วมพิธีถวายผ้ากฐินได้ เผยแจ้งแนวปฏิบัติเกี่ยวกับพระกฐินพระราชทานทุกภาคส่วนรับทราบแล้ว
กระทรวงวัฒนธรรม ยืนยันฉีดวัคซีนทุกยี่ห้อที่ อย. รับรอง ร่วมพิธีถวายผ้ากฐินได้ เผยแจ้งแนวปฏิบัติเกี่ยวกับพระกฐินพระราชทานทุกภาคส่วนรับทราบแล้ว
กระทรวงวัฒนธรรม ยืนยันฉีดวัคซีนทุกยี่ห้อที่ อย. รับรอง ร่วมพิธีถวายผ้ากฐินได้
เผยแจ้งแนวปฏิบัติเกี่ยวกับพระกฐินพระราชทานทุกภาคส่วนรับทราบแล้ว
กรณีผู้ถวายหรือผู้เข้าร่วมพิธี เดินทางข้ามเขตจังหวัด-ไม่ได้รับการฉีดวัคซีนหรือไม่ครบโดส
ต้องตรวจหาเชื้อโควิด-19 ด้วย RT-PCR หรือ ATK
จากกรณีที่มี สส. ท่านหนึ่งได้โพสต์ข้อความบนทวิตเตอร์ว่า “มหาเถรสมาคม กําหนดมาตรการการ
เข้าร่วมพิธีทอดกฐินพระราชทานเข้าใจว่าผู้ที่ฉีดวัคซีนซิโนแวค หรือซิโนฟาร์ม 2 เข็มไม่น่าจะได้รับอนุญาตให้เข้าร่วมพิธีนะครับ อนุญาตเฉพาะคนที่ฉีด AstraZeneca, Pfizer, Moderna หรือ J&J เท่านั้น”
นายประสพ เรียงเงิน รองปลัดกระทรวงวัฒนธรรม ในฐานะโฆษกกระทรวงวัฒนธรรม (วธ) เปิดเผยว่า จากกรณีดังกล่าวน่าจะเป็นความเข้าใจที่ไม่ถูกต้องและไม่เป็นความจริง เนื่องจากกระทรวงวัฒนธรรม โดยกรมการศาสนา (ศน.) และสํานักงานพระพุทธศาสนาแห่งชาติ (พศ.) ได้ประชุมหารือร่วมกับกระทรวงสาธารณสุข (กรมควบคุมโรค) และหน่วยงานที่เกี่ยวข้อง เพื่อกําหนดข้อปฏิบัติเกี่ยวกับพิธีถวายพระกฐินพระราชทาน และสํานักงานพระพุทธศาสนาแห่งชาติ โดยการได้รับวัคซีนที่ระบุไว้ในข้อปฏิบัติจะหมายความรวมถึงวัคซีนทุกยี่ห้อที่สํานักงานคณะกรรมการอาหารและยา (อย.) หรือองค์การอนามัยโลกรับรอง และสํานักงานพระพุทธศาสนาแห่งชาติ ได้นําข้อปฏิบัติดังกล่าวเสนอให้ที่ประชุมมหาเถรสมาคม (มส.) เมื่อวันที่ 11 ตุลาคม 2564 ที่ผ่านมา เห็นชอบแล้ว
ขณะนี้ ได้มีการแจ้งแนวปฏิบัติสําหรับวัดต่างๆ และข้อปฏิบัติเกี่ยวกับพระกฐินพระราชทานสําหรับผู้ขอรับพระราชทานและเจ้าหน้าที่ที่ปฏิบัติงานพิธีถวายพระกฐินพระราชทานให้ภาคส่วนต่างๆรับทราบแล้ว โดยแนวปฏิบัติมีรายละเอียดต่างๆ อาทิ ผู้เข้าร่วมพิธีต้องได้รับการฉีดวัคซีนครบ 2 เข็ม หรืออย่างน้อย 1 เข็ม มาแล้วไม่ต่ํากว่า 14 วัน ในวัคซีนที่สํานักงานคณะกรรมการอาหารและยา (อย.) หรือองค์การอนามัยโลกให้การรับรอง
โฆษกกระทรวงวัฒนธรรม กล่าวว่า กรณีการข้ามเขตจังหวัดของผู้ถวายหรือผู้เข้าร่วมพิธีถวายผ้าพระกฐินพระราชทาน หรือกฐินราษฎร์ สําหรับผู้ถวายหรือผู้เข้าร่วมพิธี ที่ไม่ได้รับการฉีดวัคซีนหรือได้รับวัคซีนยังไม่
ครบโดสตามที่กระทรวงสาธารณสุขกําหนด ให้ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 ของกระทรวงสาธารณสุขอย่างเคร่งครัด เพื่อป้องการแพร่ระบาดของโรคติดเชื้อไวรัสโคโรนา 2019 (โควิด-19) และจะต้องตรวจหาเชื้อโควิด-19 ด้วยเทคนิค RT-PCR / Antigen Test Kits พร้อมใบรับรองแพทย์ภายในระยะเวลาไม่เกิน ๗๒ ชั่วโมง
ทั้งนี้ สําหรับผู้ที่ต้องการรายละเอียดเกี่ยวกับข้อปฏิบัติในพิธีถวายผ้าพระกฐินในปีนี้ สามารถสอบถามข้อมูลได้ที่สายด่วนวัฒนธรรม 1765 หรือกองศาสนพิธี โทร 0 2209 3721-22
------------------------
รัฐบาลไทย-ข่าวทำเนียบรัฐบาล-โฆษกรัฐบาลย้ำ นายกฯ เดินหน้าปฏิรูปตำรวจ แจงอยู่ในขั้นตอนพิจารณาวาระ 2-3 ของสภาฯ จี้สำนักงานตำรวจแห่งชาติเร่งปฏิรูปเร่งด่วน 7 ด้าน
วันศุกร์ที่ 27 สิงหาคม 2564
โฆษกรัฐบาลย้ํา นายกฯ เดินหน้าปฏิรูปตํารวจ แจงอยู่ในขั้นตอนพิจารณาวาระ 2-3 ของสภาฯ จี้สํานักงานตํารวจแห่งชาติเร่งปฏิรูปเร่งด่วน 7 ด้าน
โฆษกรัฐบาลย้ํา นายกฯ เดินหน้าปฏิรูปตํารวจ แจงอยู่ในขั้นตอนพิจารณาวาระ 2-3 ของสภาฯ จี้สํานักงานตํารวจแห่งชาติเร่งปฏิรูปเร่งด่วน 7 ด้าน กําชับกระบวนการยุติธรรมที่เข้มแข็ง ย้ําทุกคนต้องปฏิบัติตามกฎหมาย หากเจ้าหน้าที่กระทําผิด ต้องรับโทษขั้นสูงสุด
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบข้อห่วงใยและกระแสเรียกร้องการปฏิรูปตํารวจจากภาคประชาชน ยืนยันว่ารัฐบาลเดินหน้าปฏิรูปองค์กรตํารวจ โดยยึดหลักสาระสําคัญตามที่เขียนไว้ในรัฐธรรมนูญ พ.ศ.2560 ในหมวดปฏิรูปกระบวนการยุติธรรม ซึ่งขณะนี้ ร่างพระราชบัญญัติ (พ.ร.บ.) ตํารวจแห่งชาติ พ.ศ... อยู่ระหว่างการพิจารณาของกรรมาธิการร่วมของรัฐสภาแล้ว ทั้งนี้ นายกรัฐมนตรีย้ําว่า กระบวนการยุติธรรมที่เข้มแข็ง คือเสาหลักในการบริหารประเทศ และได้สั่งการสํานักงานตํารวจแห่งชาติให้ดําเนินการปฏิรูปในระยะเร่งด่วน 7 ด้านคือ 1.ด้านโครงสร้างของตําแหน่งข้าราชการตํารวจ 2.ด้านพัฒนาทรัพยากรบุคคล 3.ด้านระบบงานสอบสวนและการบังคับใช้กฎหมาย 4.ด้านการนําระบบเทคโนโลยีมาสนับสนุนการรักษาความปลอดภัย 5.ด้านส่งเสริมการมีส่วนร่วมของประชาชน 6.ด้านการตรวจสอบและกํากับการปฏิบัติหน้าที่ด้วยความโปร่งใส และ 7.ด้านสวัสดิการตํารวจ
นายธนกร กล่าวต่อว่า สําหรับการปฏิรูปโดยแก้ไขกฎหมายนั้น มติคณะรัฐมนตรีเมื่อวันที่ 20 มีนาคม 2561 เห็นชอบในหลักการร่าง พ.ร.บ.ตํารวจแห่งชาติ (ฉบับที่ ..) พ.ศ. .... ที่คณะกรรมการปฏิรูปประเทศด้านกระบวนการยุติธรรม (ตํารวจ) เสนอ แล้วส่งให้สํานักงานคณะกรรมการกฤษฎีกาตรวจพิจารณา ต่อมามีคําสั่งสํานักนายกรัฐมนตรี ที่ 203/2562 ลงวันที่ 22 สิงหาคม 2562 แต่งตั้งคณะกรรมการพิจารณาร่างพระราชบัญญัติตํารวจแห่งชาติ พ.ศ. .... และร่างพระราชบัญญัติการสอบสวนคดีอาญา พ.ศ. .... โดยมีนายมีชัย ฤชุพันธุ์ เป็นประธานกรรมการ และสํานักงานคณะกรรมการกฤษฎีกาเป็นเลขานุการ ซึ่งได้ยกร่างกฎหมายจํานวน 2 ฉบับ คือ ร่างพระราชบัญญัติตํารวจแห่งชาติ พ.ศ. .... และร่างพระราชบัญญัติการสอบสวนคดีอาญา พ.ศ. .... จากนั้นมีมติคณะรัฐมนตรีเมื่อวันที่ 19 มกราคม 2564 เห็นชอบร่างพระราชบัญญัติตํารวจแห่งชาติ พ.ศ. .... ที่สํานักงานคณะกรรมการกฤษฎีกาได้ปรับปรุงแก้ไขแล้ว และให้เสนอรัฐสภา จากนั้นเมื่อวันที่ 24 กุมภาพันธ์ 2564 ในการประชุมร่วมกันของรัฐสภา ครั้งที่ 4 ได้พิจารณาและลงมติรับหลักการร่างพระราชบัญญัติตํารวจแห่งชาติ พ.ศ. .... ซึ่งคณะรัฐมนตรีเป็นผู้เสนอ และตั้งคณะกรรมาธิการวิสามัญพิจารณาร่างพระราชบัญญัติตํารวจแห่งชาติ พ.ศ. .... โดยได้ประชุมมาแล้วถึง 11 ครั้ง
"ท่านนายกรัฐมนตรีเริ่มต้นการเปลี่ยนแปลงองค์กรตํารวจ ด้วยการยกร่าง พ.ร.บ. ตํารวจ ที่ขณะนี้อยู่ในกระบวนการพิจารณาของฝ่ายนิติบัญญัติ โดยรัฐสภา รัฐบาลพร้อมสนับสนุนเพื่อให้เกิดขึ้นจริง โดยคํานึงถึงประโยชน์ของประชาชนเป็นสําคัญ ขอให้ความมั่นใจว่า ทุกคนต้องปฏิบัติตามกฎหมายทุกฉบับที่มีอยู่ด้วยความสุจริต โปร่งใส และหากเจ้าหน้าที่รักษากฎหมายเป็นผู้กระทําความผิดเองนั้น ต้องได้รับโทษขั้นสูงสุดด้วย ซึ่งกรณีของ ผกก.โจ้ รวมทั้งคดีอื่นๆ ที่เกี่ยวข้องกับเจ้าหน้าที่ตํารวจก็เช่นกันเมื่อมีการกระทําผิดต้องรับโทษขั้นสูงสุด" โฆษกรัฐบาลกล่าว
รัฐบาลไทย-ข่าวทำเนียบรัฐบาล-ดร.สาธิต พอใจมาตรการป้องกันควบคุมโรคโควิด 19 อ.พนมสารคาม
วันอาทิตย์ที่ 7 พฤศจิกายน 2564
ดร.สาธิต พอใจมาตรการป้องกันควบคุมโรคโควิด 19 อ.พนมสารคาม
รัฐมนตรีช่วยว่าการกระทรวงสาธารณสุข ติดตามมาตรการป้องกันควบคุมโรคโควิด 19 อําเภอพนมสารคาม ภาพรวมบริหารจัดการได้ดี รพ.สต.มีการบูรณาการท้องถิ่นและชุมชนดูแลผู้ติดเชื้อ ขณะที่โรงพยาบาลพนมสารคาม นอกจากมีมาตรการคัดกรองเข้มข้น ป้องกันการแพร่เชื้อ
รัฐมนตรีช่วยว่าการกระทรวงสาธารณสุข ติดตามมาตรการป้องกันควบคุมโรคโควิด19อําเภอพนมสารคามภาพรวมบริหารจัดการได้ดี รพ.สต.มีการบูรณาการท้องถิ่นและชุมชนดูแลผู้ติดเชื้อ ขณะที่โรงพยาบาลพนมสารคาม นอกจากมีมาตรการคัดกรองเข้มข้น ป้องกันการแพร่เชื้อระหว่างบุคลากรและผู้รับบริการ ยังให้ความสําคัญกับการส่งเสริมสุขภาพวัยทํางาน และใส่ใจข้อร้องเรียนของประชาชน ช่วยสร้างความประทับใจให้กับผู้รับบริการ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์หลังตรวจเยี่ยมโรงพยาบาลพนมสารคามและ รพ.สต.บ้านต้นนา จังหวัดฉะเชิงเทรา ว่า ชื่นชมวิสัยทัศน์ของผู้บริหารโรงพยาบาลพนมสารคาม ที่มุ่งเน้นงานด้านส่งเสริมสุขภาพและกีฬา มีศูนย์สุขภาพคนวัยทํางาน ห้องกายภาพบําบัด คลินิกแพทย์แผนไทย แผนจีน และสปา สําหรับให้บริการประชาชน30-40คนต่อวัน ซึ่งจะช่วยให้ประชาชนและผู้ป่วยมีสุขภาพแข็งแรงมีคุณภาพชีวิตที่ดีขึ้น ส่งผลให้ลดการเจ็บป่วยได้และเป็นการสร้างสุขภาพดีอย่างยั่งยืน ที่สําคัญคือ การให้ความสนใจในข้อร้องเรียนของประชาชน และนําไปปรับปรุงพัฒนางาน ซึ่งจะช่วยสร้างความประทับใจให้กับผู้รับบริการ เป็นตัวอย่างที่ดีให้กับหน่วยบริการต่าง ๆ
ดร.สาธิตกล่าวต่อว่า ในช่วงสถานการณ์โควิด19ระลอกเดือนเมษายน ข้อมูลวันที่6พฤศจิกายนจังหวัดฉะเชิงเทรา มีผู้ติดเชื้อสะสม33,400คน เฉพาะอําเภอพนมสารคาม มีผู้ติดเชื้อ2,986คน โรงพยาบาลพนมสารคามซึ่งเป็นโรงพยาบาลหลักที่ดูแลผู้ติดเชื้อในอําเภอ ได้ปรับปรุงหอผู้ป่วยในและหอพักพยาบาลเป็นหอผู้ป่วยโควิด19จํานวน140เตียง ติดตั้งห้องความดันลบในหอผู้ป่วยแผนกอุบัติเหตุฉุกเฉิน ปรับสถานที่สําหรับผู้ป่วยระบบทางเดินหายใจและกลุ่มเสี่ยง แยกจุดตรวจสอบสวนโรค ออกจากพื้นที่ให้บริการ และมีการคัดกรองทุกประตูทางเข้าและทุกจุดบริการ เพื่อความปลอดภัยของทั้งบุคลากรและประชาชนที่เข้ารับบริการโดยภาพรวมการฉีดวัคซีนโควิด19อําเภอพนมสารคาม ครอบคลุมกลุ่มผู้สูงอายุ7กลุ่มโรคเรื้อรังและหญิงตั้งครรภ์แล้ว73.37%ส่วนนักเรียนครอบคลุม97.75%ได้กําชับให้สํานักงานสาธารณสุขจังหวัดและสํานักงานสาธารณสุขทุกอําเภอเร่งรัดการฉีดวัคซีนประชาชนทุกกลุ่มให้ได้มากที่สุด จะทําให้เศรษฐกิจของประเทศสามารถเดินต่อได้
สําหรับ รพ.สต.บ้านต้นนา พบว่ามีการบูรณาการการป้องกันควบคุมโรคโควิด19เน้นการทํางานเป็นเครือข่าย "ท้องถิ่น ท้องที่ ท้องทุ่ง" โดยท้องถิ่น สนับสนุนงบประมาณ ท้องที่ และท้องทุ่ง ช่วยกันประชาสัมพันธ์ข้อมูลข่าวสาร ให้ความรู้ประชาชน ผู้ติดเชื้อ ผู้สัมผัสเสี่ยงสูง ในช่วงที่มีผู้ติดเชื้อจํานวนมาก ได้จัดตั้งศูนย์พักคอยประจําตําบลที่วัดมะลิ1แห่ง รับดูแลผู้เข้ารับการกักตัวและผู้ติดเชื้อแล้ว199คน ปัจจุบันปิดดําเนินการแล้วเนื่องจากจํานวนผู้ติดเชื้อลดลง และมีหน่วยงานภาครัฐเป็นหลักในการดูแลรักษา ทั้งนี้ รพ.สต.บ้านต้นนาให้การดูแลผู้ติดเชื้อโควิด19ในชุมชน107คน และกลุ่มเสี่ยงที่ต้องเข้ารับการกักตัว276คน ซึ่งส่วนใหญ่เข้ารับการกักตัวที่บ้าน โดยมีอสม.เป็นกําลังสําคัญในการติดตามผู้ที่อยู่ระหว่างการกักตัว ตรวจวัดอุณภูมิทุกวันและเฝ้าระวังบุคคลภายนอกคนที่เดินทางเข้ามาในพื้นที่
รัฐบาลไทย-ข่าวทำเนียบรัฐบาล-เปิดแผนจัดหาวัคซีนโควิด-19
วันจันทร์ที่ 19 กรกฎาคม 2564
เปิดแผนจัดหาวัคซีนโควิด-19
....
นายอนุชา บูรพชัยศรี โฆษกประจําสํานักนายกรัฐมนตรี เปิดเผย แผนจัดหาวัคซีนโควิด-19 ซึ่งอยู่ในการพิจารณาร่วมกันของที่ประชุม ศบค. มาตลอด ดังนี้
.
1. วัคซีนหลัก ที่ประชาชนจะได้ฉีดฟรี ได้แก่ แอสตราเซนเนกา ซิโนแวค ไฟเซอร์ จอห์นสันแอนด์จอห์นสัน
.
2. วัคซีนทางเลือกให้ประชาชนสามารถหาซื้อได้ ได้แก่ ซิโนฟาร์ม และ โมเดอร์นา
.
ซึ่งที่ประชุม ศบค. เมื่อวันที่ 6 ก.ค.64 ได้เห็นชอบให้
- กรมควบคุมโรค จัดหาวัคซีนไฟเซอร์ เบื้องต้น 20 ล้านโดส
- องค์การเภสัชกรรม เจรจากับ บจก.ซิลลิค ฟาร์มา จัดหาวัคซีนโมเดอร์นา
.
วันที่ 16 ก.ค.64 ยังเห็นชอบให้จัดหาวัคซีน 120 ล้านโดส ที่ครอบคลุมไวรัสกลายพันธุ์ สําหรับปี 2565
และยังมีแนวทางที่จะจัดซื้อวัคซีนอื่นๆ ที่จะขึ้นทะเบียนในอนาคต เช่น Novavac อีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การประชุมหารือคณะกรรมาธิการการพาณิชย์และการอุตสาหกรรม (นอกรอบ)
วันจันทร์ที่ 25 เมษายน 2565
การประชุมหารือคณะกรรมาธิการการพาณิชย์และการอุตสาหกรรม (นอกรอบ)
การประชุมหารือคณะกรรมาธิการการพาณิชย์และการอุตสาหกรรม (นอกรอบ)
การประชุมหารือคณะกรรมาธิการการพาณิชย์และการอุตสาหกรรม (นอกรอบ)
วันนี้ (25 เมษายน 2565) เวลา 10.30 น. นางวรวรรณ ชิตอรุณ รองปลัดกระทรวงอุตสาหกรรม ร่วมประชุมหารือคณะกรรมาธิการการพาณิชย์และการอุตสาหกรรม วุฒิสภา (นอกรอบ) ผ่านระบบออนไลน์   โดยเป็นการประชุมหารือร่วมกันระหว่าง คณะกรรมาธิการการพาณิชย์และการอุตสาหกรรม คณะกรรมาธิการการเศรษฐกิจ การเงินและการคลัง วุฒิสภา คณะอนุกรรมาธิการติดตาม เสนอแนะและเร่งรัดการปฏิรูปประเทศเกี่ยวกับด้านพาณิชย์และอุตสาหกรรม อนุกรรมาธิการติดตาม เสนอแนะและเร่งรัดด้านเศรษฐกิจ กระทรวงพาณิชย์และกระทรวงอุตสาหกรรม โดยมีนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายกฤศ จันทร์สุวรรณ รองผู้อํานวยการ สํานักงานเศรษฐกิจอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม และผู้ที่เกี่ยวข้องเข้าร่วม ณ ห้องประชุม อก. 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​เตรียมฉีดวัคซีน Pfizer เด็กอายุ 12 ปีขึ้นไป ผู้ปกครองต้องให้ความยินยอม ขณะที่ กทม. เริ่มฉีดวัคซีน
วันเสาร์ที่ 11 กันยายน 2564
​เตรียมฉีดวัคซีน Pfizer เด็กอายุ 12 ปีขึ้นไป ผู้ปกครองต้องให้ความยินยอม  ขณะที่ กทม. เริ่มฉีดวัคซีน
​เตรียมฉีดวัคซีน Pfizer เด็กอายุ 12 ปีขึ้นไป ผู้ปกครองต้องให้ความยินยอม  ขณะที่ กทม. เริ่มฉีดวัคซีน "ไฟเซอร์" เข็มแรก แก่เด็กกลุ่มเสี่ยง  21 ก.ย. นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เผยถึงแนวทางการให้บริการฉีดวัคซีนโควิด-19 ของประเทศไทย โดยที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 มีมติเห็นชอบการให้บริการฉีดวัคซีน Pfizer สําหรับผู้ที่มีอายุ 12 ปีขึ้นไป ด้วยความยินยอมของผู้ปกครอง โดยจะ เริ่มภายในเดือนตุลาคม นี้
กลุ่มเป้าหมาย ได้แก่ นักเรียน/นักศึกษา ที่ศึกษาอยู่ในระดับมัธยมศึกษาปีที่ 1 – 6 หรือ ประกาศนียบัตรวิชาชีพ (ปวช./ปวส.) หรือเทียบเท่า โดยแบ่งเป็น 2 ระยะ ระยะแรกสําหรับนักเรียนระดับมัธยมศึกษาปีที่ 4 - 6 หรือประกาศนียบัตรวิชาชีพ (ปวช/ปวส.) หรือเทียบเท่า  ถัดไปจะจัดสรรวัคซีนสําหรับระดับชั้นอื่น ๆ ที่เหลือ โดยรูปแบบการให้บริการจะเป็นการให้บริการผ่านสถานศึกษาที่มีผู้มีอายุ 12 ปีขึ้นไปกําลังศึกษาอยู่
โดย ศบค. ได้เร่งให้ กระทรวงศึกษาธิการ กระทรวงสาธารณสุข และกรุงเทพมหานคร สํารวจกลุ่มเป้าหมาย จัดทําแผนจัดสรร กําหนดช่วงเวลาเข้ารับวัคซีนและประสานสถานศึกษาเพื่อนํานักเรียนเข้ารับการฉีดวัคซีน ทั้งนี้ สถานศึกษาต้องชี้แจงผู้ปกครองเพื่อขอความยินยอมในการรับวัคซีนและจัดส่งใบยินยอม และแจ้งจํานวนนักเรียนที่จะเข้ารับ ทั้งนี้ จะมีการเฝ้าระวังอาการภายหลังได้รับการฉีดวัคซีนด้วย สําหรับสถาบันการศึกษาที่นักเรียน/นักศึกษามีอายุเกิน 18 ปี ก็สามารถให้รับวัคซีน Pfizer ได้โดยอนุโลม ซึ่งทางกระทรวงศึกษาฯ จะเร่งดําเนินการฉีดให้เร็วและครอบคลุมที่สุด เพื่อรับการเปิดภาคเรียนที่ 2/2564
นางสาวรัชดาฯ ยังเผยว่า ขณะนี้ สํานักอนามัย กรุงเทพมหานครได้ดําเนินการประสานความร่วมมือกับหน่วยงานที่เกี่ยวข้องในการวางแผนการให้บริการฉีดวัคซีนไฟเซอร์แก่นักเรียนที่อยู่ในกลุ่มผู้มีภาวะเสี่ยงและผู้ที่มีโรคประจําตัว 7 โรคเรื้อรัง ทุกสังกัดในพื้นที่กทม. ซึ่งแผนดังกล่าวครอบคลุม การจัดหน่วยสาธารณสุขเพื่อให้บริการฉีดวัคซีน การติดตามอาการภายหลังได้รับวัคซีน และการประชาสัมพันธ์สร้างการรับรู้ความเข้าใจเกี่ยวกับแนวทางปฏิบัติและการเตรียมตัว เนื่องจากการฉีดวัคซีนโควิด-19 ให้กับนักเรียนจะต้องดําเนินการควบคู่กับมาตรการป้องกัน และเฝ้าระวังโรคในสถานศึกษาด้วย โดยจะเริ่มการให้บริการฉีดวัคซีนแก่เด็ก ตั้งแต่ วันที่ 21 ก.ย. นี้เป็นต้นไป
"การฉีดวัคซีนแก่เด็กและเยาวชนจะต้องได้รับการยินยอมจากผู้ปกครอง ยึดความปลอดภัยของเด็ก ติดตามอาการหลังการได้รับวัคซีนด้วย จึงขอให้สถานศึกษาเร่งสร้างการรับรู้แก่เด็ก ผู้ปกครอง รวมทั้งบุคคลากรในโรงเรียน ถึงเป้าหมายการฉีดวัคซีน เพื่อลดอาการป่วยหนัก และเสียชีวิต สร้างภูมิคุ้มกันหมู่ เพื่อเตรียมพร้อมสําหรับการเปิดภาคเรียน ให้เด็กและเยาวชนสามารถกลับเข้าสู่การเรียนการสอนแบบ Onsite ได้" นางสาวรัชดาฯ กล่าว
..........................
รัฐบาลไทย-ข่าวทำเนียบรัฐบาล-ปลัด พม. สั่งกรมกิจการเด็กฯ รายงานข้อเท็จจริงส่งโดยเร็วที่สุด กรณี จนท.พม. ถูกแจ้งความ หลังตำรวจเข้าจับกุมผู้ต้องหาซื้อบริการทางเพศเยาวชนหญิงอายุต่ำกว่า 18 ปี ที่ จ.สุราษฎร์ธานี
วันพฤหัสบดีที่ 5 พฤษภาคม 2565
ปลัด พม. สั่งกรมกิจการเด็กฯ รายงานข้อเท็จจริงส่งโดยเร็วที่สุด กรณี จนท.พม. ถูกแจ้งความ หลังตํารวจเข้าจับกุมผู้ต้องหาซื้อบริการทางเพศเยาวชนหญิงอายุต่ํากว่า 18 ปี ที่ จ.สุราษฎร์ธานี
ปลัด พม. สั่งกรมกิจการเด็กฯ รายงานข้อเท็จจริงส่งโดยเร็วที่สุด กรณี จนท.พม. ถูกแจ้งความ หลังตํารวจเข้าจับกุมผู้ต้องหาซื้อบริการทางเพศเยาวชนหญิงอายุต่ํากว่า 18 ปี ที่ จ.สุราษฎร์ธานี
วันนี้ (5 พ.ค. 65)นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีเจ้าหน้าที่ตํารวจเข้าจับกุมผู้ต้องหาซื้อบริการทางเพศเยาวชนหญิงอายุต่ํากว่า 18 ปี ในพื้นที่อําเภอเมืองและอําเภอพุนพิน จังหวัดสุราษฎร์ธานี โดยได้ควบคุมตัวผู้ต้องหา 10 ราย อีกทั้งมีการแจ้งความกับเจ้าหน้าที่ตํารวจให้ดําเนินคดีกับเจ้าหน้าที่บ้านพักเด็กและครอบครัวจังหวัดสุราษฎร์ธานี และผู้บริหารกระทรวง พม. รวม 2 ราย ในความผิดฐาน เป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบเพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต ข่มขืนใจ เจ้าพนักงานให้ปฏิบัติการอันมิชอบด้วยหน้าที่ หรือให้ละเว้นการปฏิบัติการตามหน้าที่โดยใช้กาลังประทุษร้าย หรือขู่เข็ญว่าจะใช้กําลังประทุษร้าย และขัดขวางการสืบสวน สอบสวน การฟ้องร้อง หรือการดําเนินคดีความผิดฐานค้ามนุษย์ เพื่อมิให้เป็นไปด้วยความเรียบร้อย นั้น
ในเบื้องต้น ตนได้ทราบข่าวดังกล่าวตามที่ปรากฏผ่านสื่อต่างๆ และได้สั่งการให้กรมกิจการเด็กและเยาวชน (ดย.) ซึ่งดูแลบ้านพักเด็กและครอบครัวจังหวัดสุราษฎร์ธานี รายงานข้อเท็จจริงมาโดยเร็วที่สุด เพื่อที่กระทรวง พม. จะได้พิจารณาตรวจสอบข้อเท็จจริงโดยละเอียด เพื่อให้เกิดความถูกต้อง ชัดเจน และเป็นธรรมกับทุกฝ่าย ก่อนที่จะดําเนินการตามขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-The cabinet met on May 30, 2022
วันอังคารที่ 7 มิถุนายน 2565
The cabinet met on May 30, 2022
The cabinet met on May 30, 2022. Some of the resolutions are as follows:
Title: Interest subsidy scheme for sugarcane farmers
The cabinet approved interest subsidy scheme for sugarcane farmers, as proposed by Ministry of Industry. The scheme will support farmers under the Bank for Agriculture and Agricultural Cooperatives (BAAC)’s 3-year soft loan scheme (2022-2024), worth 2 billion Baht/year (the total of 6 billion Baht), for solving drought problem and purchasing agricultural machinery. The Government will subsidize 3% of the interest rate. The Prime Minister also disclosed that Agri – Map will be used to enhance sugarcane farming efficiency. The cabinet also approved amendment of the regulation of Cane and Sugar Board on registration of sugarcane institutions to streamline operation and enhance competitiveness.
Title: “National Thai Textile Day”
The cabinet agreed with Ministry of Culture’s proposal to declare August 12 of each year as “National Thai Textile Day” on occasion of the 90th birthday anniversary of Her Majesty Queen Sirikit, the Queen Mother on August 12, 2022. The declaration of “National Thai Textile Day” is aimed to remember Her Majesty’s great contributions and endless benevolence on promotion of Thai textile and local textile production and design in every province, which has created employment and generated revenues of the local people, leading to their better livelihood. The use of Thai traditional textiles has also contributed to the conservation of national culture and local wisdom in textiles and helped promote Thai textiles in the international markets.
Title: Draft outcome documents of the Prime Minister of the Lao People’s Democratic Republic’s official visit to Thailand
The cabinet approved the draft Five-Year Action Plan on Thai – Lao Strategic Partnership for Growth and Sustainable Development (2022 – 2026), on occasion of the Prime Minister of the Lao People’s Democratic Republic’s official visit to Thailand. Deputy Prime Minister and Minister of Foreign Affairs or a representative was authorized to sign the document together with Lao PDR Minister of Foreign Affairs on June 1, 2022. Should there be an amendment in parts that are not gist nor against national interest, Ministry of FOeign Affairs may proceed and inform the cabinet later. This is as proposed by Ministry of Foreign Affairs.
Gist
The draft Thai – Lao Strategic Partnership for Growth and Sustainable Development (2022 – 2026) is developed with an aim to elevate relations and cooperation between the two countries to a “Strategic Partnership for Growth and Sustainable Development”. Key areas of cooperation include: 1) strong and stable politics, 2) economic cooperation for stable and sustainable recovery, 3) sustainable development, and 4) closer people-to-people relations.
The official visit of the Lao PDR Prime Minister will be an opportunity for the two countries to discuss a broad range of issues covering all dimensions of Thai-Lao relations in an atmosphere of friendship, which will benefit the people of both countries.
รัฐบาลไทย-ข่าวทำเนียบรัฐบาล-รมว.วธ. บันทึกเทปกล่าวเปิดงานประกาศผลรางวัลโทรทัศน์ทองคำ ครั้งที่ ๓๕
วันศุกร์ที่ 3 กันยายน 2564
รมว.วธ. บันทึกเทปกล่าวเปิดงานประกาศผลรางวัลโทรทัศน์ทองคํา ครั้งที่ ๓๕
บันทึกเทปกล่าวเปิดงานประกาศผลรางวัลโทรทัศน์ทองคํา ครั้งที่ ๓๕
วันที่ ๒ กันยายน ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมบันทึกเทปกล่าวเปิดงานประกาศผลรางวัลโทรทัศน์ทองคํา ครั้งที่ ๓๕ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ กำชับทุกหน่วยงาน ระดมกำลังช่วยเหลือประชาชนจากน้ำท่วมภาคใต้ แจ้งเตือนพื้นที่เสี่ยง ยะลา ปัตตานี นราธิวาส
วันอาทิตย์ที่ 27 กุมภาพันธ์ 2565
นายกฯ กําชับทุกหน่วยงาน ระดมกําลังช่วยเหลือประชาชนจากน้ําท่วมภาคใต้ แจ้งเตือนพื้นที่เสี่ยง ยะลา ปัตตานี นราธิวาส
นายกฯ กําชับทุกหน่วยงาน ระดมกําลังช่วยเหลือประชาชนจากน้ําท่วมภาคใต้ แจ้งเตือนพื้นที่เสี่ยง ยะลา ปัตตานี นราธิวาส
วันที่ 27 ก.พ. 65 นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวว่า นายกรัฐมนตรี พล.อ.ประยุทธ์ จันทร์โอชา มีความห่วงใยพี่น้องประชาชนในพื้นที่จังหวัดชายแดนใต้ และได้ติดตามสถานการณ์อย่างใกล้ชิด กําชับให้ทุกหน่วยงานระดมกําลังเข้าช่วยเหลือให้รวดเร็วที่สุด ซึ่งกองอํานวยการน้ําแห่งชาติ (กอนช.) ได้รายงานสถานการณ์น้ําท่วมในพื้นที่ ตั้งแต่วันที่ 25 - 26 ก.พ. 65 เกิดสถานการณ์อุทกภัยในพื้นที่ 5 จังหวัด (จังหวัดนครศรีธรรมราช พัทลุง ปัตตานี ยะลา และนราธิวาส) รวม 18 อําเภอ 76 ตําบล 277 หมู่บ้าน ได้มีการบริหารจัดการน้ําและสถานการณ์อุทกภัยในพื้นที่ ทั้งการแจ้งเตือนล่วงหน้าตั้งแต่วันที่ 22 ก.พ. เพื่อให้หน่วยงานในพื้นที่เตรียมการเฝ้าระวังและป้องกันความเสียหายที่จะเกิดขึ้น ชี้เป้าพื้นที่เสี่ยงที่อาจได้รับผลกระทบจากน้ําล้นตลิ่ง ขณะที่การไฟฟ้าฝ่ายผลิตแห่งประเทศไทย หยุดการะบายน้ําเขื่อนบางลางเป็นการชั่วคราวจนกว่ามวลน้ําหลากจะระบายลงสู่ทะเลเพื่อลดผลกระทบน้ําท่วม กรมชลประทานเปิดประตูระบายน้ํากลางคลองมูโนะ อําเภอตากใบ จังหวัดนราธิวาส เพื่อเร่งระบายน้ําท่วมขังออกพื้นที่ และมีการพร่องน้ําในแม่น้ําบางนารา โดยการควบคุมการระบายน้ําผ่านประตูระบายน้ําบางนาราตอนบน ตอนล่างและประตูระบายน้ําน้ําแบ่ง เพื่อเร่งระบายน้ําออกจากพื้นที่
ในการเร่งให้ความช่วยเหลือประชาชน สํานักงานป้องกันและบรรเทาสาธารณภัยจังหวัด (สนง.ปภ.จ.) อําเภอ หน่วยทหารในพื้นที่ องค์กร ปกครองส่วนท้องถิ่น (อปท.) อาสาสมัครป้องกันภัยฝ่ายพลเรือน (อปพร.) อาสาสมัครและมูลนิธิ เข้าสํารวจความเสียหายและให้การช่วยเหลือในเบื้องต้น หน่วยบัญชาการทหารพัฒนาจัดจิตอาสาพระราชทาน นํากําลังพลชุดบรรเทาสาธารณภัย ช่วยเหลือผู้ประสบอุทกภัย โดยดําเนินการผลิตน้ําดื่มสะอาด แจกจ่ายให้กับประชาชนที่ได้รับความเดือดร้อน ณ อําเภอสุไหงปาดี จังหวัดนราธิวาส ขณะที่กองทัพเรือ หน่วยเฉพาะกิจนาวิกโยธินกองทัพเรือ ลงพื้นที่สํารวจ สถานการณ์น้ําท่วม อําเภอยี่งอ จังหวัดนราธิวาส เพื่อเตรียมการให้ความช่วยเหลือต่อไป
ทั้งนี้ ยังมีการเตือนในพื้นที่ที่มีความเสี่ยงระดับน้ําที่จะเพิ่มขึ้นและไหลเข้าท่วมพื้นที่ลุ่มต่ํา ระหว่างวันที่ 27-28 ก.พ.คือ
- จังหวัดยะลา บริเวณอําเภอบันนังสตา อําเภอยะหา และอําเภอรามัน
- จังหวัดปัตตานี บริเวณอําเภอสายบุรี อําเภอยะรัง อําเภอหนองจิก และเมืองปัตตานี
- จังหวัดนราธิวาส บริเวณอําเภอแว้ง อําเภอสุคิริน อําเภอศรีสาคร อําเภอสุไหงปาดี อําเภอตากใบ อําเภอรือเสาะ อําเภอจะแนะ และอําเภอสุไหงโก-ลก
“นายกรัฐมนตรีขอบคุณทุกภาคส่วนที่ช่วยกันดําเนินการเข้าช่วยเหลือประชาชนอย่างเต็มที่ ซึ่งขอให้ประชาชนมั่นใจว่าภาครัฐมีความพร้อมในการเข้าช่วยเหลือ และที่สําคัญขอให้ประชาชนติดตามข่าวแจ้งเตือนสถานการณ์น้ําในพื้นที่เสี่ยง เพื่อจะได้อพยพได้ทันเวลา” นางสาวรัชดา กล่าว
รัฐบาลไทย-ข่าวทำเนียบรัฐบาล-เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 12 สิงหาคม 2564
เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
#ทรงพระเจริญ
ด้วยเกล้าด้วยกระหม่อม ขอเดชะ
ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งการด่วนให้ กรมทางหลวง ที่ตรวจสอบรอยแตกร้าวพื้นที่สะพานทางด่วน
วันศุกร์ที่ 22 กรกฎาคม 2565
รัฐมนตรีว่าการกระทรวงคมนาคม สั่งการด่วนให้ กรมทางหลวง ที่ตรวจสอบรอยแตกร้าวพื้นที่สะพานทางด่วน
คาดใช้เวลาซ่อมแซม 2 สัปดาห์
นายมนตรี เดชาสกุลสม รองอธิบดีกรมทางหลวง กระทรวงคมนาคม เปิดเผยว่า ตามที่สื่อมวลชนได้นําเสนอข่าวประชาชนผู้ใช้ทางพบเห็นแผ่นพื้นสําเร็จรูปที่ใช้สําหรับเป็นแบบเทพื้นสะพานทางด่วนพระราม 2 บริเวณทางเข้าหมู่บ้านเนเชอร่า มีลักษณะเป็นรอยแตกร้าว เกรงว่าอาจหักหรือถล่มลงมาได้นั้น นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้กรมทางหลวง (ทล.) ลงพื้นที่ดังกล่าว เพื่อตรวจสอบและหาสาเหตุอย่างเร่งด่วน โดยรองอธิบดีกรมทางหลวง พร้อมทีมวิศวกรผู้เชี่ยวชาญจากส่วนกลาง และเจ้าหน้าที่แขวงทางหลวงธนบุรีได้ลงพื้นที่บริเวณดังกล่าว ในวันพฤหัสที่ 21 กรกฎาคม 2565 เวลา 14.00 น. ร่วมกันดําเนินการตรวจสอบแล้วพบรอยแตกร้าวและการหลุดร่อนที่แผ่นพื้นสําเร็จรูปที่ใช้สําหรับเป็นแบบเทพื้นสะพาน ที่ กม. 4+176 (ขวาทาง) บนทางหลวงพิเศษหมายเลข 9 ช่วงด่านบางครุ - ด่านบางขุนเทียน (ขาเข้า)
รองอธิบดีกรมทางหลวง กล่าวเพิ่มเติมว่า โครงสร้างสะพานแห่งนี้ได้ก่อสร้างแล้วเสร็จและเปิดใช้งานตั้งแต่ปี 2542 มีการใช้งานต่อเนื่องมากว่า 22 ปี สําหรับสาเหตุหลักของรอยแตกร้าวคาดว่าเกิดจากความสั่นสะเทือน เนื่องจากสะพานช่วงดังกล่าวมีปริมาณการจราจรสูงมาก โดยในปี 2564 มีปริมาณจราจร 208,685 คัน/วัน เป็นรถบรรทุกมากถึง 17,565 คัน/วัน ทั้งนี้ นอกจากรอยแตกร้าวของแผ่นพื้นสําเร็จรูปที่ใช้เป็นแบบเทพื้นสะพานแล้ว ในการตรวจสอบสะพานไม่พบการแตกร้าวบริเวณโครงสร้างพื้นสะพาน ไม่พบรอยร่องล้อ และไม่พบรอยแตกร้าวบนผิวลาดยางบนพื้นสะพาน จึงไม่ส่งผลกระทบต่อกําลังรับน้ําหนักของโครงสร้างพื้นสะพาน สําหรับการแก้ไขซ่อมแซมนั้น ทล. จะทําการปิดช่องจราจรด้านใต้ของสะพาน เพื่อเข้าซ่อมแซมทันทีให้เกิดความคงทนแข็งแรงในระยะยาว โดยจะเริ่มดําเนินการตั้งแต่วันศุกร์ที่ 22 กรกฎาคม 2565 เป็นต้นไป ซึ่งคาดว่าจะใช้ระยะเวลาประมาณ 2 สัปดาห์ ทั้งนี้ ความเสียหายที่เกิดรอยแตกร้าวบริเวณใต้พื้นสะพาน ไม่กระทบกับโครงสร้างหลักของสะพาน และเมื่อซ่อมแซมแล้วเสร็จ สะพานจะมีความมั่นคงแข็งแรงเช่นเดิม ประชาชนสามารถใช้งานได้อย่างปลอดภัย
หากประชาชนผู้ใช้ทางพบเห็นถนนหรือสะพานชํารุด สามารถแจ้งได้ที่สํานักงานทางหลวง แขวงทางหลวงทั่วประเทศ หรือสายด่วน ทล. โทร. 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.ยุติธรรม กล่าวเปิดการประชุมอาเซียนว่าด้วยเรื่อง การป้องกันการเกิดอาชญากรรม และความยุติธรรมทางอาญา ครั้งที่ ๓ The Third ASEAN Conference on Crime Prevention and Criminal Justice
วันพุธที่ 14 กันยายน 2565
รมว.ยุติธรรม กล่าวเปิดการประชุมอาเซียนว่าด้วยเรื่อง การป้องกันการเกิดอาชญากรรม และความยุติธรรมทางอาญา ครั้งที่ ๓ The Third ASEAN Conference on Crime Prevention and Criminal Justice
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวเปิดการประชุมอาเซียนว่าด้วยเรื่อง การป้องกันการเกิดอาชญากรรม และความยุติธรรมทางอาญา ครั้งที่ ๓ The Third ASEAN Conference on Crime Prevention and Criminal Justice (3rd ACCPCJ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวเปิดการประชุมอาเซียนว่าด้วยเรื่อง การป้องกันการเกิดอาชญากรรม และความยุติธรรมทางอาญา ครั้งที่ ๓ The Third ASEAN Conference on Crime Prevention and Criminal Justice (3rd ACCPCJ โดยมี H.E. Tran Duc Binh รองเลขาธิการอาเซียนด้านสังคมและวัฒนธรรม พร้อมด้วย นาย Naoki Sugano ตัวแทนสํานักงานว่าด้วยยาเสพติดและอาชญากรรมแห่งสหประชาชาติประจําภูมิภาคเอเชียตะวันออกเฉียงใต้และแปซิฟิก และ ดร.พิเศษ สอาดเย็น ผู้อํานวยการสถาบันเพื่อการยุติธรรมแห่งประเทศไทย เข้าร่วมฯ จัดโดย สถาบันเพื่อการยุติธรรมแห่งประเทศไทย (TIJ) ระหว่างวันที่ ๒๒ - ๒๔ สิงหาคม พ.ศ.๒๕๖๕ ณ โรงแรม แบงค็อก แมริออท มาร์ควิส ควีนส์ปาร์ค กรุงเทพมหานคร
สําหรับการประชุม ACCPCJ ครั้งที่ ๓ ถูกจัดเป็นครั้งแรกภายหลังการฟื้นตัวของการแพร่ระบาดของโรคโควิด-19 มีหัวข้อสําคัญในการประชุม คือ “การรับมือกับความท้าทายในกระบวนการยุติธรรมทางอาญาช่วงฟื้นตัวของอาเซียนหลังสถานการณ์โควิด-19” (“Responding to Crime and Justice Challenges amidst ASEAN Recovery from the Covid-19 Crisis”) ซึ่งเปิดเวทีให้มีการแลกเปลี่ยนมุมมอง ประสบการณ์ แนวทางการปฏิบัติที่ดีระหว่างประเทศสมาชิก ส่งเสริมความร่วมมือทางกฎหมายการป้องกันอาชญากรรมข้ามชาติ การดําเนินงานด้านความยุติธรรมทางอาญาอย่างบูรณาการ โดยเจ้าหน้าที่อาวุโสอาเซียนด้านกฎหมาย (ASLOM) เจ้าหน้าที่ด้านอาชญากรรมข้ามชาติ (SOMTC) คณะมนตรีประชาคมสังคมและวัฒนธรรมอาเซียน (SOCA) ตลอดจนผู้กําหนดนโยบาย ผู้ปฏิบัติงาน และนักวิชาการที่เกี่ยวข้องกับกระบวนการยุติธรรมในอาเซียน
รัฐบาลไทย-ข่าวทำเนียบรัฐบาล-ปลัด สธ.ชื่นชม รพ.หล่มสัก พัฒนาระบบสุขภาพปฐมภูมิเข้มแข็งดูแลคนในชุมชน
วันอังคารที่ 9 สิงหาคม 2565
ปลัด สธ.ชื่นชม รพ.หล่มสัก พัฒนาระบบสุขภาพปฐมภูมิเข้มแข็งดูแลคนในชุมชน
ปลัดกระทรวงสาธารณสุข ติดตามการดําเนินงานด้านการแพทย์และสาธารณสุข โรงพยาบาลหล่มสักจังหวัดเพชรบูรณ์ ชื่นชมระบบบริการสุขภาพปฐมภูมิ ทํางานเชื่อมโยงเป็นเครือข่ายดูแลสุขภาพคนในชุมชนโดยใช้กลไก 3 หมอ มีประชาชนเข้าถึงร้อยละ 66.73
ปลัดกระทรวงสาธารณสุข ติดตามการดําเนินงานด้านการแพทย์และสาธารณสุข โรงพยาบาลหล่มสักจังหวัดเพชรบูรณ์ ชื่นชมระบบบริการสุขภาพปฐมภูมิ ทํางานเชื่อมโยงเป็นเครือข่ายดูแลสุขภาพคนในชุมชนโดยใช้กลไก 3 หมอ มีประชาชนเข้าถึงร้อยละ 66.73
วันนี้ (9 สิงหาคม 2565) นพ.เกียรติภูมิ วงศ์รจิต ปลัดกระทรวงสาธารณสุข พร้อมด้วย นพ.ภาณุมาศ ญาณเวทย์สกุลผู้ตรวจราชการกระทรวงสาธารณสุข เขตสุขภาพที่ 2 นพ.ภูวเดช สุระโคตร ผู้ช่วยปลัดกระทรวงสาธารณสุขนพ.ศักดา อัลภาชน์ ผู้ช่วยปลัดกระทรวงสาธารณสุข และคณะผู้บริหาร ติดตามการดําเนินงานด้านการแพทย์และสาธารณสุขและเยี่ยมให้กําลังใจบุคลากรทางการแพทย์ โรงพยาบาลหล่มสัก จังหวัดเพชรบูรณ์
นพ.เกียรติภูมิกล่าวว่า ประชาชนในประเทศไทยจะมีสุขภาพดีได้ด้วยการมีระบบสุขภาพปฐมภูมิที่เข้มแข็ง ซึ่งโรงพยาบาลหล่มสัก เป็นโรงพยาบาลแม่ข่ายในการวางระบบสุขภาพปฐมภูมิ ของอําเภอหล่มสัก โดยใช้กลไก3 หมอ ทํางานเชื่อมโยงกับทีมหมอครอบครัว ทําให้มีประชาชนสามารถเข้าถึงระบบการดูแลรักษาแล้ว 37,417 ครอบครัวหรือ 72,440 คน คิดเป็นร้อยละ 66.73 ของประชากรในพื้นที่
นอกจากนี้ ยังพัฒนาศักยภาพ รพ.สต. ที่ผ่านเกณฑ์ คุณภาพ รพ.สต.ติดดาว ได้ครบ 100% และผ่านเกณฑ์การประเมินการพัฒนาคุณภาพชีวิตที่มีคุณภาพUCCARE ระดับ 3 ถึง 100% สูงกว่าเป้าหมายที่วางไว้คือร้อยละ 75ซึ่งผลการดําเนินดังกล่าวส่งผลให้ประชาชนสามารถเข้าถึงระบบบริการ และมีคุณภาพชีวิตที่ดีขึ้น รวมทั้งทําให้อําเภอหล่มสักได้รับรางวัลด้านปฐมภูมิจํานวนมาก อาทิ พชอ.ดีเด่น อําเภอลดเหล้า ชุมชนปลอดบุหรี่ องค์กร อสม.ต้นแบบ เป็นต้น
************************************ 9 สิงหาคม 2565
รัฐบาลไทย-ข่าวทำเนียบรัฐบาล-บอร์ดกวช.ไฟเขียวแต่งตั้งอนุกรรมการจัดทำบทเพลงส่งเสริมสังคมไทย รณรงค์ให้เกิดความรัก สามัคคี และรักชาติ
วันจันทร์ที่ 20 ธันวาคม 2564
บอร์ดกวช.ไฟเขียวแต่งตั้งอนุกรรมการจัดทําบทเพลงส่งเสริมสังคมไทย รณรงค์ให้เกิดความรัก สามัคคี และรักชาติ
บอร์ดกวช.ไฟเขียวแต่งตั้งอนุกรรมการจัดทําบทเพลงส่งเสริมสังคมไทย รณรงค์ให้เกิดความรัก สามัคคี และรักชาติ
บอร์ดกวช.ไฟเขียวแต่งตั้งอนุกรรมการจัดทําบทเพลงส่งเสริมสังคมไทย รณรงค์ให้เกิดความรัก สามัคคี และรักชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรมในฐานะรองประธานกรรมการวัฒนธรรมแห่งชาติ เปิดเผยว่า เมื่อเร็วๆนี้ที่ประชุมคณะกรรมการวัฒนธรรมแห่งชาติ (กวช.) ที่มีนายวิษณุ เครืองาม รองนายกรัฐมนตรี และประธานกรรมการวัฒนธรรมแห่งชาติ เป็นประธานได้มีมติเห็นชอบแต่งตั้งคณะอนุกรรมการจัดทําบทเพลงส่งเสริมสังคมไทยในคณะกรรมการวัฒนธรรมแห่งชาติ เพื่อดําเนินการตามนโยบายของพลเอก ประยุทธ์ จันทร์โอชา นายกรัฐมนตรี ได้มอบหมายให้กระทรวงวัฒนธรรม (วธ.) คัดเลือกเพลงที่มีความหมายรณรงค์ให้เกิดความรัก ความสามัคคี และความรักชาติ นํามาปรับปรุงเพื่อให้เข้าถึงเยาวชนรุ่นใหม่ได้มากขึ้น ซึ่งสอดคล้องกับพันธกิจของวธ.ในการเทิดทูนสถาบันชาติ ศาสนา พระมหากษัตริย์ และทํานุบํารุงศาสนา ศิลปะและวัฒนธรรม ให้มีการรักษา สืบทอดและพัฒนาอย่างยั่งยืน และพันธกิจในการสร้างจิตสํานึก สร้างค่านิยม และวิถีชีวิตที่ดีงามในสังคมไทย
รองประธานกรรมการวัฒนธรรมแห่งชาติ กล่าวอีกว่า สําหรับคณะอนุกรรมการจัดทําบทเพลงส่งเสริมสังคมไทยมีนางยุพา ทวีวัฒนะกิจบวร ปลัดกระทรวงวัฒนธรรม เป็นที่ปรึกษาอนุกรรมการ นายชัยพล สุขเอี่ยม ผู้ตรวจราชการกระทรวงวัฒนธรรม เป็นประธานอนุกรรมการ ส่วนอนุกรรมการประกอบด้วยผู้แทนกรมประชาสัมพันธ์กรมดุริยางค์ทหารบก กองดุริยางค์ทหารเรือ กองดุริยางค์ทหารอากาศสํานักการสังคีต กรมศิลปากร กองเฝ้าระวังทางวัฒนธรรม ศิลปินแห่งชาติ ศิลปินรางวัลศิลปาธรและผู้ทรงคุณวุฒิด้านดนตรีไทย ดนตรีร่วมสมัย และดนตรีสากล อาทิ นายประยงค์ ชื่นเย็น นายวิรัช อยู่ถาวร นายธนิสร์ ศรีกลิ่นดี เรือตรีไพศาล ลุนเผ่น นายนคร ถนอมทรัพย์ นางอติพร เสนะวงศ์ นางศรีสุภางค์ อินทร์ไทร ศาสตราจารย์ณรงค์ฤทธิ์ ธรรมบุตร และนายสถาพร นิยมทอง เป็นต้น
นายอิทธิพล กล่าวด้วยว่า คณะอนุกรรมการฯมีอํานาจหน้าที่ เช่น พิจารณาและคัดเลือกบทเพลง เพื่อจัดทําและผลิตสื่อสร้างสรรค์ในรูปแบบวีดิทัศน์บทเพลงส่งเสริมสังคมไทย กําหนดรูปแบบการผลิตสื่อสร้างสรรค์ในรูปแบบวีดิทัศน์บทเพลงส่งเสริมสังคมไทย ประสานความร่วมมือจากหน่วยงานภาครัฐ เอกชนและประชาชน เพื่อดําเนินการประชาสัมพันธ์วีดิทัศน์บทเพลงส่งเสริมสังคมไทย และแต่งตั้งคณะทํางาน เพื่อช่วยเหลือการปฏิบัติงานได้ตามความจําเป็น ซึ่งที่ประชุมได้ให้แนวทางดําเนินงานแก่อนุกรรมการฯ 3 แนวทาง ได้แก่ 1.คัดเลือกเพลงเก่าที่มีเนื้อหาส่งเสริมให้เกิดความรัก สามัคคี และรักชาติมาปรับปรุงดนตรี ให้มีความทันสมัยและสามารถเข้าถึงคนรุ่นใหม่ 2.ให้ผู้ทรงคุณวุฒิแต่งเพลงขึ้นมาใหม่โดยมีเนื้อหาเพลงและดนตรีที่ทันสมัยเข้ากับยุคใหม่ และ3.จัดประกวดเพลงเพื่อส่งเสริมให้เยาวชนคนรุ่นใหม่ได้มีส่วนร่วม
นอกจากนี้ ที่ประชุมเห็นชอบให้คณะอนุกรรมการฯพิจารณาแต่งตั้งบุคคลเป็นคณะทํางานได้ตามความเหมาะสม เพื่อเปิดโอกาสให้คนรุ่นใหม่ที่มีความเชี่ยวชาญด้านดนตรีร่วมสมัยและดนตรีสากล เข้ามาร่วมจัดทําเพลง ทําให้เพลงมีหลากหลายแนวดนตรี จัดทําเพลงทั้งภาษาไทยและภาษาต่างชาติ เช่น อังกฤษ จีน เป็นต้น รวมทั้งเมื่อจัดทําเพลงส่งเสริมเกิดความรัก สามัคคี และรักชาติได้จํานวนพอสมควรแล้วให้จัดกิจกรรม เช่น มหกรรมดนตรีหรือคอนเสิร์ต เพื่อเผยแพร่บทเพลงไปสู่วงกว้างทั้งในไทยและนานาชาติ
รัฐบาลไทย-ข่าวทำเนียบรัฐบาล-อนุมัติกำหนดอัตราการจ่ายทดแทนกรณีชราภาพช่วงลดเงินสมทบ
วันศุกร์ที่ 7 มกราคม 2565
อนุมัติกําหนดอัตราการจ่ายทดแทนกรณีชราภาพช่วงลดเงินสมทบ
วันพฤหัสบดีที่ 6 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยคุณภาพชีวิตผู้ประกันตนในระยะยาว จึงอนุมัติหลักการร่างกฎกระทรวงเพื่อกําหนดหลักเกณฑ์ วิธีการ ระยะเวลา และอัตราการจ่ายประโยชน์ทดแทนกรณีชราภาพเป็นการเฉพาะในช่วงที่มีการลดอัตราเงินสมทบ โดยการจ่ายบําเหน็จชราภาพแก่ผู้ประกันตนซึ่งออกเงินสมทบเข้ากองทุนในช่วงเวลาที่มีการลดอัตราเงินสมทบ ตั้งแต่วันที่ 1-31 ม.ค.64 ให้คํานวณจากอัตราเงินสมทบเพิ่มขึ้นอีกร้อยละ 0.45 ของค่าจ้าง และในช่วงที่มีการลดอัตราเงินสมทบ ตั้งแต่วันที่ 1 ก.พ.-31 มี.ค.64 ให้คํานวณจากอัตราเงินสมทบเพิ่มขึ้นอีกร้อยละ 1.3 ของค่าจ้าง ซึ่งจะส่งผลให้ผู้ประกันตนตาม ม.33 ได้รับเงินบําเหน็จชราภาพเพิ่มขึ้น 347 บาท/คน/สามงวด และ ม.39 ได้รับเงินบําเหน็จชราภาพเพิ่มขึ้น 146 บาท/คน/สามงวด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมอบหน่วยงานทั้งด้านสาธารณสุข ความมั่นคง คมนาคม ท่องเที่ยว ติดตามสถานการณ์ไวรัสโควิดสายพันธ์ออมิครอนในแอฟริกาใต้
วันเสาร์ที่ 27 พฤศจิกายน 2564
นายกรัฐมนตรีมอบหน่วยงานทั้งด้านสาธารณสุข ความมั่นคง คมนาคม ท่องเที่ยว ติดตามสถานการณ์ไวรัสโควิดสายพันธ์ออมิครอนในแอฟริกาใต้
นายกรัฐมนตรีมอบหน่วยงานทั้งด้านสาธารณสุข ความมั่นคง คมนาคม ท่องเที่ยว ติดตามสถานการณ์ไวรัสโควิดสายพันธ์ออมิครอนในแอฟริกาใต้ เฝ้าระวังการเดินทางช่วงเปิดประเทศรับนักท่องเที่ยว
วันที่27พ.ย. 64น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้รับทราบกรณีที่ได้มีรายงานว่าองค์การอนามัยโลก(WHO)ได้ประกาศไวรัสโควิด-19สายพันธุ์B.1.1.529ที่พบในแอฟริกาใต้ว่าเป็นสายพันธุ์ที่อาจแพร่ระบาดได้อย่างรวดเร็วมากกว่าสายพันธุ์อื่นและWHOตั้งชื่อไวรัสโควิด-19สายพันธุ์นี้ว่าออมิครอน(Omicron)
ทั้งนี้นายกรัฐมนตรีได้มอบหมายให้หน่วยงานทั้งด้านสาธารณสุขความมั่นคงคมนาคมและการท่องเที่ยวให้ติดตามสถานการณ์การแพร่ระบาดในต่างประเทศอย่างใกล้ชิดพร้อมวางมาตรการเฝ้าระวังที่เข้มงวดเพราะแม้การแพร่ระบาดจะยังไม่เกิดในประเทศไทยแต่ขณะนี้ไทยก็อยู่ในช่วงการผ่อนคลายมาตรการต่างๆเปิดประเทศรับนักท่องเที่ยวเพื่อฟื้นฟูเศรษฐกิจต้องร่วมกันดูแลไม่ให้ไวรัสสายพันธุ์ดังกล่าวเข้ามายังประเทศไทย
“ภายหลังรัฐบาลมีนโยบายเปิดประเทศได้รับการตอบรับอย่างดีจากนักท่องเที่ยวต่างชาติโดยเฉพาะจากสหรัฐฯยุโรปนายกรัฐมนตรีขอให้ทั้งหน่วยงานสาธารณสุขความมั่นคงคมนาคมท่องเที่ยวติดตามสถานการณ์และเฝ้าระวังอย่างเข้มงวดมีการกําชับผู้ปฏิบัติงานด่านหน้าให้ปฏิบัติตามมาตรการการคัดกรองที่เข้มงวดเพื่อความปลอดภัยของประชาชนในประเทศและสร้างความเชื่อมั่นให้กับภาคการท่องเที่ยวของไทยด้วย”น.ส.ไตรศุลีกล่าว
ทั้งนี้รายงานของกรมควบคุมโรคระบุว่าตั้งแต่วันที่1-25พ.ย. 64มีผู้เดินทางจากต่างประเทศเข้ามายังประเทศไทยผ่านทางท่าอากาศยาน5แห่งประกอบด้วยท่าอากาศยานสุวรรณภูมิดอนเมืองเชียงใหม่หัวหินภูเก็ตและสมุยรวมแล้ว104,065คนโดยเป็นผู้เดินทางในกรณีTest&Goจํานวน81,270 คนกรณีตามโครงการSandboxจํานวน18,360คนและกรณีกักตัว(Quarantine)จํานวน4,435คน
พบผู้ที่ตรวจRT-PCRแล้วมีผลเป็นบวก135คนคิดเป็นอัตรา0.13%ของผู้เดินทางจากต่างประเทศมายังประเทศไทยทางอากาศทั้งหมดโดยเมื่อแยกตามการเดินทางเข้าประเทศไทยในแต่ละกรณีพบว่ากรณีTest&Goมีอัตราการพบเชื้อต่ําที่สุด0.08% กรณีSandboxพบเชื้อ0.20%และกรณีQuarantineพบเชื้อ0.81%
____________